KYK: Video oor dooie beeste 'vir politiek misbruik' | Netwerk24
Deur Charné Kemp 19 Julie 2019 12:27
Volgens berigte is honderde beeste vrek. Op die video wat versprei is, word beweer dat die voermengsel opsetlik vergiftig is.
'n Skermgreep uit die video waarin etlike beeskarkasse gesien kan word.
Sandy La Marque, uitvoerende hoof van Kwanalu, 'n landbouvereniging van KwaZulu-Natal, sê die video waarin heelwat beeskarkasse gesien kan word en waarin beweer word die beeste is vir 'n politieke motief vergiftig, is onwaar.
La Marque kon nie vrae beantwoord oor waar en wanneer die voorval gebeur het of hoeveel beeste gevrek het nie. Sy sê die betrokke boer wil nie oor die voorval praat nie.
"Ons verstaan dat daar ernstige probleme met die voermengsel was. Toetse word nou daarop gedoen.
"Daar word tans nie gemene spel vermoed nie. Die betrokke video word net versprei om boere te verdeel en die gemeenskap te destabiliseer.
"Ons versoek alle gebruikers van sosiale media om eers inligting te verifieer voordat hulle dit blindelings versprei. Ons kan nie daaroor bespiegel oor die motief van die mense wat die video met politieke kommentaar daarby versprei het nie. Dit is absoluut onaanvaarbare gedrag in ons kwesbare landboubedryf."